Universiade - Legyőztük a franciákat
hozzászólás, 2011.08.20.
A shenzeni Universiade alsóházában, a 9-11. helyért folyó osztályozón Magyarország szoros meccsen legyőzte a francia válogatottat.
Universiade, Shenzen, osztályozó a 9-11. helyért
Magyarország-Franciaország 12:10 (2:1, 4:4, 4:3, 2:2)
G.: Bátori, Vámos 3-3, Angyal, Szentesi 2-2, Török, Bundschuh
- Alaposan felszívtuk magunkat, mert ez az egyetlen csapat, amely meg tudta verni a szerbeket. Nagyon szervezetten és jól játszottak, ahogy vártuk is, hiszen felkészültünk belőlük. Továbbra is azokat az elemeket gyakoroltuk, amelyekre majd szükség lesz a voloszi világbajnokságon. A játékunk folyamatosan javul, s most már voltak nagyon jó statisztikák egyes játékosoknál. Végig nyugodtak maradtunk és kezünkben volt a mérkőzés, a negyedik negyedben már négy góllal is vezettünk. Mindenkit dicséret illet, gratulálok a fiúknak.
Vasárnap játszanak a törökök a franciákkal, hétfőn mi a törökökkel. Ott két dologra kell nagyon odafigyelni: az egyik, hogy senki ne sérüljön meg (elég agresszív csapat a török), a másik, hogy senkit ne tiltsanak el, mert azt az eltiltást már vinnénk magunkkal a vb-re. Ezen a meccsen is elsősorban a saját játékunkat szeretnénk tovább csiszolgatni. Összességében: meccsről meccsre jobban játszik a csapat, ez jó jel a világbajnokság előtt.
Egyébként már mindenkinek Volosz jár a fejében, várják a vb mérkőzéseit. Azt pedig jó látni, hogy a három felnőtt válogatott, akik a koruk miatt a vb-re már nem tudnak jönni, terelgetik a fiatalabbakat, segítenek, tanácsokat adnak. Nagy segítség a felkészülésben, hogy ők köztünk vannak.
Universiade Shenzen
pösze33940
2011.08.21. 20:32
Hajrá fiúk, hajrá a VB-n, sok sikert!!!!!!!!!!! Hajrá Magyarok!
satoros33936
2011.08.21. 12:53
Igen, igen! hajra fiuk csak igy tovabb!
géza7233932
2011.08.20. 19:40
Alakul a dolog! Hajrá fiúk, remélem Volosz a tietek lesz! :-) Bízom benne és drukkolok nektek! Edzőknek, játékosoknak egyaránt! Hajrá!
szamárhegy33931
2011.08.20. 18:05
Gratulálok, szép volt fiúk!
● Megvan Indonézia új fővárosának helye
● A levegőben esett szét az utasszállító repülőgép hajtóműve
● Felújítják az egyik legnagyobb magyar templomot